Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 783/12/8803	Košice II, 28.4.2014
EEČ : 2-64-273-2014

U Z N E S E N I E

Trestná vec:	obvinená XXXXX  
Prečin:	Skresľovanie údajov hospodárskej a obchodnej evidencie podľa § 259 odsek 1 písmeno c, odsek 2 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX XXXXX zo dňa 15.2.2013, spisová značka XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
XXXXX prokuratúry XXXXX v  trestnej veci vedenej proti obv. XXXXX pre prečin skresľovania údajov hospodárskej a obchodnej evidencie podľa § 259 ods. 1 písm. c/, ods. 2 písm. b/ Trestného zákona  na tom skutkovom základe, že 

-	ako jediná konateľka spoločnosti XXXXX so sídlom v XXXXX na ulici XXXXX IČO: XXXXX v období minimálne od 19.06.2009 doposiaľ nevedie podklady slúžiace na kontrolu účtovníctva uvedenej spoločnosti  v úmysle zabezpečiť pre seba majetkový prospech napriek povinnosti uloženej zákonom o účtovníctve.

Uznesením prokurátora Okresnej prokuratúry XXXXX zo dňa 15.2.2013, spisová značka XXXXX bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry XXXXX XXXXX sp. zn. XXXXX zo dňa 04.02.2013 bolo podľa § 216 ods. 1 písm. a/, písm. b/, písm. c/ Trestného poriadku podmienečne zastavené trestné stíhanie vedené proti obv. XXXXX pre prečin skresľovania údajov hospodárskej a obchodnej evidencie podľa § 259 ods. 1 písm. c/, ods. 2 písm. b/ Trestného zákona  na tom skutkovom základe, že ako jediná konateľka spoločnosti XXXXXo sídlom XXXXX na ul. XXXXX IČO: XXXXX v období od 19.06.2009 doposiaľ neviedla podklady slúžiace na kontrolu účtovníctva  uvedenej spoločnosti v úmysle zabezpečiť  pre seba majetkový prospech napriek povinnosti uloženej zákonom o účtovníctve.

	Uznesenie o podmienečnom zastavení trestného stíhania nadobudlo právoplatnosť dňa 05.03.2013. Obvinenej bola v zmysle § 216 ods. 2 Trestného poriadku určená skúšobná doba v trvaní 12 mesiacov.

Zo správy Okresného úradu XXXXX, odbor všeobecnej správy zo dňa 20.03.2014, ako aj z odpisu z registra trestov som zistil, že obv. XXXXX sa v skúšobnej dobe od 05.03.2013 do 05.03.2014 nedopustila žiadneho trestného činu resp. priestupku.

Podľa § 217 ods. 1 Trestného poriadku  ak obvinený v priebehu skúšobnej doby  viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

Vzhľadom na to, že obv. XXXXX splnila podmienky uvedené v § 216 ods. 1 písm. a/, b/, c/ Trestného poriadku, bolo potrebné rozhodnúť tak, ako je to uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Daniel Rozložník
prokurátor